Document ID: 32014R1025

REGULAMENTUL DELEGAT (UE) NR. 1025/2014 AL COMISIEI
din 25 iulie 2014
de modificare a anexei I la Regulamentul (CE) nr. 1528/2007 al Consiliului privind aplicarea regimurilor aplicabile produselor originare din anumite state care fac parte din grupul statelor din Africa, zona Caraibelor și Pacific (ACP) prevăzute în acordurile de stabilire sau care duc la stabilirea Acordurilor de parteneriat economic, astfel cum a fost modificat prin Regulamentul (UE) nr. 38/2014 al Parlamentului European și al Consiliului de modificare a anumitor regulamente referitoare la politica comercială comună, în ceea ce privește acordarea de competențe delegate și de executare pentru adoptarea anumitor măsuri
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1528/2007 al Consiliului din 20 decembrie 2007 privind aplicarea regimurilor aplicabile produselor originare din anumite state care fac parte din grupul statelor din Africa, zona Caraibelor și Pacific (ACP) prevăzute în acordurile de stabilire sau care duc la stabilirea Acordurilor de parteneriat economic (1), astfel cum a fost modificat prin Regulamentul (UE) nr. 38/2014 al Parlamentului European și al Consiliului din 15 ianuarie 2014 de modificare a anumitor regulamente referitoare la politica comercială comună, în ceea ce privește acordarea de competențe delegate și de executare pentru adoptarea anumitor măsuri (2), în special articolul 2 alineatul (2),
întrucât:
(1)
Lista țărilor beneficiare ale regimului de import fără taxe vamale și contingente tarifare al UE este prevăzută în anexa I la Regulamentul (CE) nr. 1528/2007 („Regulamentul privind accesul pe piață”).
(2)
Botswana, Camerun, Côte d'Ivoire, Fiji, Ghana, Kenya, Namibia și Swaziland nu au luat măsurile necesare în vederea ratificării acordurilor lor și, prin urmare, în conformitate cu articolul 2 alineatul (3) din Regulamentul (CE) nr. 1528/2007, în special litera (b), nu vor mai fi acoperite de regimul accesului pe piață autorizat în temeiul Regulamentului (CE) nr. 1528/2007, începând cu 1 octombrie 2014, așa cum rezultă din Regulamentul (UE) nr. 527/2013 al Parlamentului European și al Consiliului (3).
(3)
Côte d'Ivoire și Ghana și Uniunea Europeană și statele sale membre au încheiat negocierile referitoare la un acord de parteneriat economic la data de 30 iunie 2014.
(4)
Botswana, Namibia și Swaziland și Uniunea Europeană și statele sale membre au încheiat negocierile referitoare la un acord de parteneriat economic la data de 15 iulie 2014.
(5)
Comisia este împuternicită să adopte acte delegate, în conformitate cu articolul 24a din Regulamentul (CE) nr. 1528/2007, pentru a modifica anexa I la regulamentul respectiv în sensul adăugării regiunilor sau a statelor din grupul statelor ACP care au încheiat negocierile privind un acord cu Uniunea Europeană și care îndeplinesc cerințele de la articolul XXIV din GATT 1994.
(6)
De la data aplicării prezentului regulament, adăugarea Botswanei, a Côte d'Ivoire, a Ghanei, a Namibiei și a Swaziland în anexa I la Regulamentul privind accesul pe piață va fi supusă condițiilor prevăzute la articolul 2 alineatul (3) din regulamentul respectiv, în special la litera (b),
ADOPTĂ PREZENTUL REGULAMENT:
Articolul 1
Adăugarea de țări în anexa I
În anexa I la Regulamentul (CE) nr. 1528/2007 se introduc următoarele țări:
Republica Botswana;
Republica Côte d'Ivoire;
Republica Ghana;
Republica Namibia;
Regatul Swaziland.
Articolul 2
Intrarea în vigoare
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 octombrie 2014.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 iulie 2014.

Labels: 3
18
15